Ego Petrus, Autissiodori et Tornodori comes, notum facio omnibus presentes litteras inspecturis quod Itherus Bornus, miles, vendidit ecclesie et fratribus Sancti-Mariani, prata illa que adherent domui eorum super Belcham fluvium, sub precio quingentarum et viginti librarum. Censum etiam pratorum qui erat Gile, matris prefati Itheri, ipsa quitavit, ita quod eadem prata predicti fratres sine censu vel aliqua consuetudine pacifice possidebunt. Hanc venditionem et quitationem ego laudavi et concessi. In cujus rei testimonium presentes litteras sigilli mei appositione firmavi. Actum, anno Verbi incarnati millesimo ducentesimo-sexto.